Diari Oficial de la Generalitat Valenciana


Sumari del DOGV 8314, del 11-06-2018 (2018/5715)

CORRECCIÓ d'errades de l'Ordre 1/2018, de 23 de març, de la Conselleria d'Hisenda i Model Econòmic, i de la Conselleria de Justícia, Administració Pública, Reformes Democràtiques i Llibertats Públiques, per la qual s'estableixen els procediments d'autorització en matèria de despeses de personal de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/03/23/1/corrigendum/10046088/dof/vci/html**

### Dades del document

Número de DOGV
:   8314

Data del DOGV
:   11-06-2018

Secció del DOGV
:   I. DISPOSICIONS GENERALS

Número del document
:   2018/5715


Data del document
:   06-06-2018

Organisme emissor
:   Conselleria d'Hisenda i Model Econòmic

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * Conselleria d'Hisenda i Model Econòmic
    * administració del personal
    * legislació

CORRECCIÓ d'errades de l'Ordre 1/2018, de 23 de març, de la Conselleria d'Hisenda i Model Econòmic, i de la Conselleria de Justícia, Administració Pública, Reformes Democràtiques i Llibertats Públiques, per la qual s'estableixen els procediments d'autorització en matèria de despeses de personal de la Generalitat. [2018/5715]  
Advertits errors en l'article 7, paràgrafs c, d i e; en l'article 14, apartat 1, i paràgraf b de l'apartat 3; en l'article 15, paràgraf b; i en l'article 16, apartat 1 de l'Ordre 1/2018, de 23 de març, de la Conselleria d'Hisenda i Model Econòmic, i de la Conselleria de Justícia, Administració Pública, Reformes Democràtiques i Llibertats Públiques, per la qual s'estableixen els procediments d'autorització en matèria de despeses de personal de la Generalitat publicada en el Diari Oficial de la Generalitat Valenciana 8264, de 29 de març de 2018, en el text en valencià i en castellà.  
De conformitat amb el que disposa l'article 109.2 de la Llei 39/2015, d'1 d'octubre, del procediment administratiu comú de les administracions públiques, és procedent fer la correcció següent:  
  
  
En els paràgrafs c, d i e de l'article 7,  
On diu:  
«c) Que no siga possible la seua cobertura per personal funcionari de carrera, circumstància que haurà de quedar prou acreditada.  
d) En el supòsit de cobertura temporal de llocs vacants previst en l'article 6.c, que es tracte de llocs de treball la classificació retributiva dels quals siga equivalent o inferior a la següent per a cada grup de titulació: A1(A) 24E042, A2(B) 20E026, C1(C) 14E019, C2(D) 12E015 i APF(E) 10E010.  
La cobertura temporal de llocs que tinguen assignat el menor nivell de complement competencial dins de l'interval de nivells en què estiguen classificats els llocs del seu cos, escala o agrupació professional funcionarial, quan el nivell esmentat siga superior a les classificacions retributives assenyalades en el paràgraf anterior, podrà autoritzar-se en el marc dels plans d'actuació regulats en el capítol quart.  
e) Que existisca autorització prèvia de la direcció general competent en matèria de pressupostos i de la direcció general competent en matèria de funció pública o de l'òrgan competent en matèria de personal, en el cas que es tracte de llocs no gestionats per la direcció general esmentada, d'acord amb els procediments establits en la present ordre per a cada un dels supòsits previstos.  
Amb caràcter excepcional, podrà autoritzar-se expressament la cobertura d'un lloc de major classificació a la indicada, d'acord amb el procediment previst en l'article 16»;  
Ha de dir:  
«c) Que no siga possible la seua cobertura per personal funcionari de carrera, circumstància que haurà de quedar acreditada.  
d) En el supòsit de cobertura temporal de llocs vacants previst en l'article 6.c, que es tracte de llocs de treball la classificació retributiva dels quals siga equivalent o inferior a la següent per a cada grup de titulació: A1(A) 24E042, A2(B) 20E026, C1(C) 14E019, C2(D) 12E015 i APF(E) 10E013.  
La cobertura temporal de llocs que tinguen assignat el menor nivell de complement competencial dins de l'interval de nivells en què estiguen classificats els llocs del seu cos, escala o agrupació professional funcionarial, quan el nivell esmentat siga superior a les classificacions retributives assenyalades en el paràgraf anterior, podrà autoritzar-se en el marc dels plans d'actuació regulats en el capítol quart.  
Amb caràcter excepcional, podrà autoritzar-se expressament la cobertura d'un lloc de major classificació a la indicada, d'acord amb el procediment previst en l'article 16.  
e) Que existisca autorització prèvia de la direcció general competent en matèria de pressupostos i de la direcció general competent en matèria de funció pública o de l'òrgan competent en matèria de personal, en el cas que es tracte de llocs no gestionats per la direcció general esmentada, d'acord amb els procediments establits en la present ordre per a cada un dels supòsits previstos».  
  
En l'apartat 1 de l'article 14,  
On diu:  
«1. Amb anterioritat al 30 de novembre de cada exercici, les sotssecretaries de les conselleries i els màxims responsables dels organismes autònoms, presentaran davant la conselleria que tinga atribuïdes les competències en matèria de funció pública, per al seu informe i enviament a la conselleria que tinga atribuïdes les competències en matèria d'hisenda, un pla d'actuació en matèria de despeses de personal que arreplegarà les previsions de despesa relatives als supòsits contemplats en l'apartat 1 de l'article 6, així com la despesa en concepte de retribucions variables prevista per al següent exercici»;  
Ha de dir:  
«1. Amb anterioritat al 20 de gener de cada exercici, les sotssecretaries de les conselleries i els màxims responsables dels organismes autònoms, presentaran davant la conselleria que tinga atribuïdes les competències en matèria de funció pública, per al seu informe i enviament a la conselleria que tinga atribuïdes les competències en matèria d'hisenda, un pla d'actuació en matèria de despeses de personal que arreplegarà les previsions de despesa relatives als supòsits contemplats en els apartats b i c de l'article 6, així com la despesa en concepte de retribucions variables prevista per al següent exercici».  
  
En el paràgraf b de l'apartat 3 de l'article 14,  
On diu:  
«b) Cobertura de llocs vacants prevista en l'apartat c de l'article 6:  
  
- Previsió anual sobre la provisió de llocs vacants per grups de titulació.  
- Informe sobre els criteris i el procediment que s'ha de seguir per l'òrgan competent per a la cobertura temporal d'aquests llocs vacants, i sobre el compliment dels requisits assenyalats en els articles 9 i 10»;  
Ha de dir:  
«b) Cobertura de llocs vacants prevista en l'apartat c de l'article 6:  
  
- Previsió anual sobre la provisió de llocs vacants per grups de titulació.  
- Informe sobre els criteris i el procediment que s'ha de seguir per l'òrgan competent per a la cobertura temporal d'aquests llocs vacants, i sobre el compliment dels requisits assenyalats en l'article 7».  
  
En el paràgraf b de l'article 15,  
On diu:  
«b) Resum de les plantilles de llocs de treball per cada programa pressupostari, diferenciant entre sectors públics essencials i la resta de llocs, amb detall de la variació de llocs ocupats i vacants en cada mes»;  
  
Ha de dir:  
«b) Resum de les plantilles de llocs de treball per cada programa pressupostari, amb detall de la variació de llocs ocupats i vacants en cada mes».  
  
En l'apartat 1 de l'article 16,  
On diu:  
«1. El procediment que s'ha de seguir per als supòsits excepcionals de nomenament o contractació de personal temporal previstos en l'article 12.4, serà el següent:»;  
Ha de dir:  
«1. El procediment que s'ha de seguir per als supòsits excepcionals de nomenament o contractació de personal temporal, serà el següent:».  
  
València, 6 de juny de 2018  
  
El conseller d'Hisenda i Model Econòmic,  
VICENT SOLER I MARCO  
  
La consellera de Justícia, Administració Pública,   
Reformes Democràtiques i Llibertats Públiques,  
GABRIELA BRAVO SANESTANISLAO


Còpia Permalink ELI